Էս	ձենը	դուս	էկավ	թե	չէ, հենց	իմանաս, մեկ	ամպ	տրաքեց, ու	ձենի	տուտը	հազար	կտոր	ըլելով, գետինը	ժաժ տալով, սար	ու	ձոր	իրարոցով	քցելով՝ քարափների, էրերի	արանքներովն	անց	կացավ	ու	քիչ-քիչ	ձգվելով՝ բարակացավ, խզվեցավ, կտրվեցավ: Ինչպես	մեկ	բունը	քանդված	մեղրաճանճի	թաբուն, էնպես	դուս	թափեցան ուղղափառ	մահմեդականքը. Որն	իր	դուքանիցը, որը	բաղիցը, ձորիցը, որը	քնաթաթախ, որը	սովու	աչքը	կուլ գնացած, ձենը	փորն	ընկած, ռանգը	սփրթնած, ունքեր, նոթեր	կիտած, գլուխը	կախ	քցած, որը	մեկ	ավթաֆա ձեռին, փեշերը	վեր	քաշած, գոտիկը	խրած, խորասանու	սև	մորթի	երկար	գդակը	ունքերին	քաշած, միջի	վրա կոտրած, թուխ	ճալվերը (քոչորը) երկու	տակ՝ անկաջների	էս	կողմն, էն	կողմն	ոլորած, քցած, գլուխը	պլոկած, կլեկած, վեր	արած, վիզն	ու	բուկը	կեղտով, քրտնքով	սևացած, կոշտացած, տարթի	պես	բասմա	ընկած, երկար, բարակ	միրուքը	հինա	դրած, սևացրած, կոկած, մեկ	սև	կամ	մուգ	կանաչ	լեն	բորանի	ֆարաջա՝ անյախա, անկոճակ, ուսերին	քցած, փեշերը	ղայիմ	բռնած, երկուտակ	կապի, չիթ	արխալուղի	բադանները (չաքերը) բդիցը մինչև	ոտը	ճղած, անթիվ	դուգմեքով (կոճակ) թև, դոշ	իրար	հետ	սխ, պինդ	կոճակած, կպցրած, շապկի	բահաձև, սիպտակ	յախեն, ինչպես	մեկ	ղաշղա	եզան	ճակատի	խալ, թամուզ	դուս	թողած, բկին	կպցրած, որը	թիրմա	շալի կամ	սիպտակ	կտավի	մեկ	բեռը	գոտիկ, ինչպես	մեկ	մարգի (կվալի) թումբ	կամ	մեկ	բոչքի	կապ	մեջքովն	ոլորած, պիրկ	կապած, մեկ	ոսկորագլուխ, ծուռը	խանչալ	կամ	մեկ	հաստ, սրած	կոլոլ	թուղթ	թեք	մեջը	խրած, կապած, մեկ ջվալի	ղդար, բերանը	բաց	արած, ղրաղները	սիպտակ	դերձանով	մանր-մանր	կտրած, լեն, կարմիր	ղասաբ	կամ մուգ	մավի	սադա	փոխանն	ու	շորերի	փեշերը	գաբերին (լուլա) տալով, քարերին	խփելով, հող	ու	թոզ	սրբելով, քամու	առաջին, ոտների	արանքին	դես	ու	դեն	ծալվելով, բացվելով, ֆռֆռալով, ոտները	կապ	քցելով, գորտի բերանի	նման	սաղրի	քոշերը` ծերը	նեղ, բերանը	լեն, ճոթռած, կրունկը	սուր, բարձր, երկաթով	նալչած, ոտի տակին	քստքստացնելով, ծլփծլփացնելով, չալ, ճիտը	կարճ, բրդի	հաստ	գյուլբեքանց	հետ, սև, բաց-բաց	գաբերի հետ	հանաք	անելով, խաղալով, կրնկին	ծեծելով, թոզ, ավազ	գետնիցը	հավաքելով, անոշ-անոշ	կուլ	տալով, դուս ածելով, էլի	հատիկ-հատիկ	բերանը	քցելով, չարազ	անելով, ոտների	տակը	ծակելով, բզելով: Որը	մեկ	փալան սիպտակ	կտավե	չալմա (գլխի	փաթաթան) գլխին	փաթաթած, որը	մեկ	շիլա	թասակ	անկաջները	պրծացրած, որը մեկ	ոչխարի	քոսոտ	փոստ	կատարին	կպցրած, որը	մեկ	գելի	քուրք	ուսերին	քցած, որը	մեկ	իծի	յափնջի՝ կտրատված, քրքրված, բուրդ	ու	մազը	գըզգըզած, դուս	դառած, ճոլոլակ	կախ	էլած, հազար	տեղից	ճղված, ճոթռած, հազար	թելով, ղազլով	շուլալած, կարկատած, տոպրակի	պես	ծակած, շլնքովը	քցած, չաթվի	կտորով բողազի	տակին	պինդ	ղայիմացրած, չարմխած, գոմշի	կամ	եզան	տրխըները	հաքին, զանգալները	կամ	մաշված պաճուճները	վրեն, երեսին	ու	միրքին	հազար	տարվա	կեղտ, աղբ	տարթ	դառած, նստած՝ թարաքյամա, յա ղարփափախ, մեկ	չաթու	ճտին, մեկ	մոթալ	փափախ	գլխին, տոպրակն	էլ	հո	յափունջին	էր,— դուս	թափել, գնում են: